Natt til 30. april 2021 ble 45 menn, deriblant guttebarn, trampet i hjel under en kjønnsdelt ultra-ortodoks jødisk festival i Har Meron i Israel. Det var den dødeligste ikke-militære katastrofen i israelsk historie. Flere tusen troende var forsamlet for å feire den årlige Lag la‘ómer-festen da det av uklare grunner oppsto panikk like over midnatt. I tillegg til de omkomne ble rundt 150 skadet og fraktet til sykehus.